Dette får du se på NRK nasjonaldagen 2013.

Hovedsendingen starter 07.30 og slutter 14.00 på NRK1.

Er du i Norge ser du den best på på 17. mai-siden på nrk.no, eller i nett-tv på direktesiden for NRK1.

Er du derimot i utlandet vil du bare kunne se direktesendingen her i denne artikkelen.

Fra utlandet kan du også sende inn bilder til vårt digitale verdenskart. Vi fyller det opp med bilder av feiring fra hele verden! Se hvordan du gjør det her!

Kronprinsfamilien på Skaugum i 2012. Foto: Varfjell, Fredrik / NTB scanpix

Kronprinsfamilien på Skaugum

Vi sender direkte med base på Slottsplassen og har innslag fra flere steder i Oslo.

Vi er til stede når kronprinsfamilien samles på trappen på Skaugum. Her vil reporter Anette Skafjell ta oss med gjenom høydepunktene fra kronprinsfamiliens morgentradisjon.

Vi har sending fra Lørenskog ved reporter Martin Jahr, og vil være direkte inne fra Slottet og ellers forskjellige bydeler rundt om i Oslo.

Rundt om i distriktene

Vi er tungt inne fra Bergen. Herfra rapporterer reporterne Mikal Lerøen og Mette Anthun fra 17. mai-feiringen med høye hatter og prosesjonener i byen i vest.

I tillegg viser reportere fra hele Norge nasjonaldagen fra sin beste side i Bodø, Elverum, Kristiansand, Trondheim, Tromsø, Stavanger, Egersund, Løten, Kirkenes, Selje, Svinndal, Hønefoss, og Tønsberg

Jubileumsbyer

Vi sender fra jubileumsbyen Odda som feirer sitt hundrede år som egen kommune. Notodden fyller 100 år som by i 2013. og vi vil selvsagt også ha innslag også fra denne 100-årsjubilanten.

I tillegg er vi inne fra London, Stockholm, Libanon, New Dehli og San Diego, blant annet.